stanford-oval/wikipedia huggingface dataset:
Esa Pethman

| Esa Pethman |
| --- | --- |
 Esa Pethman.
Henkilötiedot
Koko nimi:  Esa Kari Pethman
Syntynyt: 17. toukokuuta 1938 (ikä 86) Kuusankoski
Muusikko
Soittimet:  saksofoni, huilu ja tenorisaksofoni 
  [ Muokkaa Wikidatassa ] [ ohje ]  
Esa Kari Pethman (s. 17. toukokuuta 1938 Kuusankoski) on suomalainen jazzmuusikko ja säveltäjä. Pethmania pidetään yhtenä suomalaisen jazzin kärkihahmoista.
Pethmanin pääsoitin on saksofoni, mutta hän soittaa myös huilua, jonka soittamista hän opiskeli Sibelius-Akatemiassa. Hän soitti 1960-luvulla veljensä Anssin kanssa monissa orkestereissa, muun muassa Radion Tanssiorkesterissa. Suomen lisäksi hän on tehnyt kiertueita Tšekkoslovakiaan ja Puolaan. Hänen sävellyksensä ovat herättäneet huomiota omaleimaisuudellaan.
Pethman säveltänyt myös kirkko-ooppera Ulstadiuksen, joka esitetty Turun tuomiokirkossa 1993 ja 1994. Oopperan libreton teki Harri Raitis.
Vuonna 2007 soittamisen katkaisi hetkeksi aivoinfarkti. Pethman kuitenkin toipui kohtauksesta ja keikkailee edelleen. Jazzin lisäksi Pethman on tehnyt uran myös iskelmämusiikin parissa. Hän on soittanut muun muassa Laila Kinnusen ja Carolan taustayhtyeissä.
Pethman asuu nykyään vaimonsa kanssa Hämeenlinnassa. Esa Pethmanista on ilmestynyt Marja-Terttu Luoman kirjoittama elämäkerta Syntynyt jazzmuusikoksi.
Levytyksiä

Jazz (1963, ep)
Modern Sound of Finland (1965)
Esa & Flutes (1986)
Valoa mäyränkolosta (1986)
Esamba (1996)
Serenadi aamulle (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Jalkanen, Pekka: / Pethman, Esa (1938–). Kansallisbiografia-verkkojulkaisu (maksullinen).  14.2.2008. Helsinki:  Suomalaisen Kirjallisuuden Seura.
Ylen Elävä arkisto – Esa Pethman: Blues Abstraction (1969)
Gerald McClellan

| Gerald McClellan> Henkilötiedot |
| --- | --- |
Koko nimi:  Gerald McClellan
Syntynyt: 23. lokakuuta 1967 Freeport, Illinois
Kansalaisuus:   Yhdysvallat
Nyrkkeilijä
Lempinimi:  The G-Man
Painoluokka:  Alempi keskisarja
Kätisyys:  Oikea
Ammattilaistilastot
Ottelut:  34
Voitot:  31
– tyrmäysvoitot:  29
Tappiot:  3
Ratkaisemattomat:  0
Gerald McClellan, The G-Man (s. 23. lokakuuta 1967 Freeport, Illinois), on yhdysvaltalainen entinen nyrkkeilijä. Hän oli alemman keskisarjan maailmanmestari. McClellanin tilastot ammattilaisena ovat 31 voittoa (29 KO), ja 3 tappioa.
Nyrkkeilyura

McClellan ryhtyi ammattinyrkkeilijäksi vuonna 1988. Emanuel Stewardin valmennuksessa hän voitti WBO-liiton keskisarjan maailmanmestaruuden tyrmäämällä John Mugabin ensimmäisessä erässä. WBC-liiton mestaruuden hän voitti tyrmäämällä Julian Jacksonin viidessä erässä vuonna 1993. Hän puolusti WBC-titteliä kolme kertaa.
Kamppailu Bennin kanssa

Jonkin ajan kuluttua McClellan siirtyi painoluokkaa ylemmäs ylempään keskisarjaan. Siellä hän kohtasi hallitsevan mestarin  Nigel Bennin Lontoossa helmikuussa 1995. Benn tuinnettiin  nimellä "Dark Destroyer", eli tumma tuhoaja. Ennen kamppailun alkua McClellan oli yleisön ehdoton suosikki 4 - 1 kertoimilla. Nigel Benniä ei väheksytty: Hän oli McClellania kolme vuotta vanhempi, mutta hän oli ehtinyt käydä urallaan useita rajuja kamppailuja, ja hänestä alkoi näkyä merkkejä ikääntymisestä. McClellaniakaan ei väheksytty, sillä hän oli tyrmännyt 14 vastustajaansa, joista 10 oli tullut ensimmäisen erän aikana.
Benn tunnettiin myös siitä, että hän käytti likaisia otteita kehässä.
McClellan iski Bennin puolittain ulos ensimmäisessä erässä. Bennillä kesti 9½ sekuntia päästä ylös, niin hurja oli McClellanin iskuvoima.  Taistelu jatkui, mutta sillä oli surullinen loppu. McClellan kaatoi Bennin uudestaan 9. erässä. 10. erässä Benn iski McClellania monta kertaa ilman, että tämä vastasi iskuihin mitenkään. Kohta McCellan kaatui tajuttomana maahan. Tuomari ei tajunnut tilanteen vakavuutta, vaan laski McClellanille lukua kymmeneen. Vasta tämän jälkeen, kun McClellan ei virvonnut,hänet vietiin kulmaukseensa. Kulmauksessa hänelle annettiin ensiapua, ja ambulanssi vei hänet sairaalaan. Sairaalassa hänen aivoistaan poistettiin leikkauksessa verihyytymä. Mclellan vajosi myös koomaan ottelun jälkeen. Myös hänen lähimuistinsa on erittäin heikko. Hänen kuulonsa on heikentynyt, eikä hän tule ikinä kävelemään.
Tuomarin toiminta herätti ihmetystä ottelun aikana. Jo ensimmäisessä erässä nähtiin merkkejä siitä, kuin hän ei olisi ollut puolueeton. Hän antoi sidontatilanteista lähes aina varoituksen McClellanille.
Myös Nigel Benn pyörtyi matkalla kehästä pukuhuoneeseen. Hän pystyi jatkamaan uraansa, ja hän on tänäpäivänä terve.
Kamppailu Bennin kanssa > Ottelun jälkeen

McClellan vietiin kiireesti leikkaukseen, jossa hänen aivoistaan poistettiin verihyytymä. Hän oli koomassa noin viikon ajan. Hänelle tuli vakava aivovamma, ja hän sokeutui pysyvästi. Nykyään McClellan kykenee kävelemään, mutta hänen näkönsä ei ole vieläkään palautunut.
Roy Jones Junior on perustanut säätiön, joka kerää McClellanille rahaa, jotta hän selviytyisi yhdessä vaimonsa, Lisa McClellanin kanssa jokapäiväisestä elämästä.
Aiheesta muualla

Gerald McCellan
Boxrec.com
FPA

FPA voi tarkoittaa:
Kansaneläkelaitos (lyhenne ruotsiksi)
Suomen Lentäjäliitto (lyhenne englanniksi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FPA”, voi hakea sivunnimihaulla, laajalla sivunnimihaulla tai tekstihaulla.
Emskär

Emskär
| --- | --- |
Sijainti:  Eckerö Ahvenanmaa Suomi
Saariryhmä:  Ahvenanmaan saaristo
Merialue:  Ahvenanmeri
Korkein kohta:  15  m 
Pinta-ala:  0,8 km2 
| --- | --- |
Asukasluku:  1
muokkaa - muokkaa wikitekstiä - muokkaa Wikidataa
Emskär on saari Eckerön kunnassa Ahvenanmaalla. Saari sijaitsee Eckerön lounaispuolella ja siellä asuu vakituisesti enää yksi ihminen. Saari on Suomen läntisin asuttu paikka.
Emskärissä on jatulintarha, joka on perimätiedon mukaan rakennettu vuonna 1784. Saaressa on ennen toiminut luotsiasema.
Aiheesta muualla

Tosi tarina: Läntisin etuvartio Yle Areena
Roger Fagerholm: Livet på Emskär. Määritä julkaisija! (ruotsiksi)
Grenivík

Grenivík
Grenivík on kylä Islannissa. Se on osa Grítubakkahreppur-aluetta, itäistä Eyjafjörður-vuonoa. Asukasluku on noin 377, joista lähes 300 asuu kylässä ja lähes 100 maaseudulla kylästä etelään. Kylän pääelinkeino on kalastus. Kylä sijaitsee 1 167 metriä korkean Kaldbakur-vuoren vieressä. Ylös vuorelle johtaa vaellusreittejä. 260 metriä korkealle Þengilshöfði-vuorelle on helpompia reittejä. Se sijaitsee Grenivíkistä etelään. Alueen muut vuoret, kuten Blámannshattur ja Laufáshnjúkur, ovat vaikeampia kiivetä.
Emtrisitabiini

| --- | --- |

Emtrisitabiini
Systemaattinen (IUPAC) nimi
4-amino-5-fluor1-1-[(2R,5S)-2-(hydroksimetyyli)-1,3-oksatiolan-5-yyli]pyrimidin-2-oni
Tunnisteet
CAS-numero: 143491-57-0
ATC-koodi: J05AF09
PubChem CID: 60877
DrugBank: DB00879
Kemialliset tiedot
Kaava: C8H10N3FO3S 
Moolimassa: 247,248
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 136–140 °C
Liukoisuus veteen: 112
Farmakokineettiset tiedot
Hyötyosuus: 93 %
Proteiinisitoutuminen: < 4 %
Metabolia: Hepaattinen
Puoliintumisaika: 10 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Emtrisitabiini on HIV-infektion hoitoon tarkoitettu antiretroviraali. Lääke on ei-nukneosidinen käänteiskopioija­entsyymin estäjä eli se estää HIV:n RNA:n muuttumista DNA:ksi. Se on hyväksytty myös yhdessä tenofoviirin kanssa ennalta ehkäisevään käyttöön henkilöillä, jotka altistuvat HI-virukselle. Lääkettä myydään yhdessä tenofoviirin kanssa kauppanimellä Truvada. Mahdollisisa haittavaikutuksia ovat päänsärky, pahoinvointi, ripuli ja oksentelu.
Aiheesta muualla

Kyoto Encyclopedia of Genes and Genomes (KEGG): Emtricitabine (englanniksi)
ChemBlink: Emtricitabine (englanniksi)
European Photovoltaic Industry Association

The European Photovoltaic Industry Association (EPIA) on Euroopan aurinkokennoteollisuutta edustava yhdistys. Yhdistyksessä on yli 150 jäsentä, jäsenistön tuotannon kattaessa aurinkosähkön koko valmistusketjun silikaattivalmistuksesta järjestelmätoimituksiin. Yhdistys edustaa 95 % Euroopan ja 80 % koko maailman aurinkokennojen valmistajista.  yhdistyksen tarkoituksena on kannustaa aurinkosähkön tuotantoa kansallisella, eurooppalaisella ja maailmanlaajuisella tasolla, ja auttaa yhdistyksen jäseniä kehittämään liiketoimintaansa sekä EU:n sisäisillä että globaaleilla markkinoilla. Yhdistyksen toimitilat sijaitsevat Brysselissä..
EPIAn tavoitteet > Lähiajan markkinaosuus ja tuotanto

EPIAn lähivuosien markkinatavoite on tuottaa Euroopassa 7 miljoonalle asukkaalle sähkö aurinkosähkönä vuoteen 2010 mennessä. Vuonna 2007 sähköä tuotettiin 1,5 miljoonalle kotitaloudelle. Markkinaosuuksiin verrattaessa tämä tarkoittaisi Euroopassa 3,6 GWpower tuotantoa ja maailmanlaajuisesti yhteensä 7 GWp tuotantoa.selvennä Vuonna 2007 maailman aurinkokennokapasiteetti oli yli 9 GW.selvennäEPIA ennustaa, että aurinkokennojen sähköntuotanto on kulutuksen huipputunteina taloudellisesti kilpailukykyistä muiden sähköntuotantotapojen kanssa Etelä-Euroopassa vuonna 2015 ja muualla Euroopassa vuonna 2020. Järjestön mukaan tuotannon kaksinkertaistaminen laskee tuotantokustannuksia 20 prosenttia.lähde tarkemmin?
EPIAn tavoitteet > Tukijärjestelmien muutos

EPIAn ajaa tukijärjestelmien uudistamista niin, että uudistuvan energiantuotannon saama tuki kanavoitaisiin kokonaan syöttötariffien kautta. Järjestö pitää tukea tarpeellisena uuden tekniikan käyttöönoton nopeuttamiseksi. EPIAn mukaan esimerkiksi Saksan aurinkokennojen syöttötariffijärjestelmä on yksinkertainen ja toimiva, ja se on lisännyt Saksassa sekä aurinkokennojen käyttöä että tuotantoa. EPIAn mukaan syöttötarifffi ei kuitenkaan automaattisesti johda hyvään tulokseen, vaan se on suunniteltava huolella. Tuen tulee olla riittävää rohkaistakseen sijoittajia investointeihin, mutta sen tulee toisaalta olla yleisesti hyväksyttävällä tasolla.
Jäsenyydet

EPIA on jäsenenä seuraavissa yhdistyksissä:
European Renewable Energy Council EREC,
European Chemical Industry Council CEFIC,
European Forum for Renewable Energy Sources EUFORES,
International Energy Agency Photovoltaic Power System IEA-PVPS ja
Alliance for Rural Electrification ARE.
Aiheesta muualla

Järjestön internet-sivusto
EPIA members[vanhentunut linkki]
Greta Brotherus

Greta Brotherus vuonna 1942.
Greta Brotherus (27. maaliskuuta 1915 – 11. joulukuuta 1999 Helsinki) oli suomalainen journalisti ja teatterikriitikko sekä filosofian kandidaatti (1939). Hän aloitti laulajana ja lausujana vuonna 1938, kävi Svenska Teaternin oppilaskoulun vuosina 1938–1940 ja toimi sitten näyttelijänä Svenska Teaternissa ja Åbo Svenska Teaterissa. Toimittajana Brotherus aloitti elokuvakriitikkona Nya Pressenissä ja kirjoitti lehteen 1950–1968. Vuosina 1968–1980 hän toimi teatteri-, elokuva- ja radiokriitikkona Hufvudstadsbladetissa.
Flanderin ympäriajo 2022

Flanderin ympäriajo 2022 oli järjestyksessään 106. miesten Flanderin ympäriajo. Se käytiin 272,5 kilometrin reitillä Antwerpenistä Oudenaardeen 3. huhtikuuta 2022. Kilpailu kuului UCI World Touriin.
Mathieu van der Poel voitti Flanderin ympäriajon toisen kerran. Hän oli yksi pyöräilijöistä, jotka pääsivät 60 kilometriä ennen maalia, Oude Kwaremontin nousussa, mukaan Tadej Pogačarin irtiottoyritykseen. Seuraavassa nousussa Koppenbergissä Pogačar iski jälleen, ja vain van der Poel ja Valentin Madouas pystyivät seuraamaan häntä. He tavoittivat alkuperäisen irtiottoryhmän kaksi parasta, Dylan van Baarlen ja Fred Wrightin, 38 kilometriä maalista, ja van Baarle kykeni liittymään heidän seuraansa.
Van der Poel oli ainoa, joka pystyi seuraamaan Pogačaria viimeisen kerran Oude Kwaremontia noustessa. He kasvattivat eron Madouasiin ja van Baarleen 30 sekuntiin, mutta kyttäilivät toisiaan loppusuoralla niin, että kaksikko tavoitti heidät 250 metriä ennen maalia. Samalla hetkellä van der Poel aloitti loppukirinsä ja voitti kilpailun ennen van Baarlea, Madouasia ja palkintokorokkeen ulkopuolelle pudonnutta Pogačaria.
Naisten kilpailu

Samana päivänä ajettiin myös 19. naisten Flanderin ympäriajo. Se käytiin 158,6 kilometrin reitillä, jossa Oudenaarde toimi sekä lähtö- että maalipaikkana. Kilpailu kuului UCI Women's World Touriin.
Lotte Kopecky voitti kilpailun ensimmäisenä belgialaisena 12 vuoteen. Chantal van den Broek-Blaak, hänen joukkuetoverinsa SD Worx -tallista, teki ratkaisevan iskun 11 kilometriä ennen maalia. Annemiek van Vleuten kykeni tavoittamaan hänet Kopeckyn seuratessa heti perässä. Van der Broek-Blaak vastasi pääosin vetotyöstä maalia lähestyttäessä, ja Kopecky pystyi kukistamaan van Vleutenin loppukirissä. Van der Broek-Blaak sijoittui kolmanneksi.
Greta Bösel

Greta Bösel (lähteestä riippuen myös Boesel, Böse, Böseln tai Bösen) (9. toukokuuta 1908 – 3. toukokuuta 1947) oli koulutettu sairaanhoitajaksi, mutta ryhtyi toisen maailmansodan aikana SS-naiseksi ja keskitysleirivartijaksi. Bösel tuomittiin sotarikoksista kuolemaan.
Bösel oli syntynyt Wuppertal-Elberfeldissä, Saksassa. Hänestä tuli leirivartija Ravensbrückiin vuosien 1939 ja 1943 välillä. Hänen arvonsa oli Arbeitseinsatzführerin ("työryhmänjohtaja"). Marraskuussa 1944 Böselin otaksutaan kuuluneen siihen ryhmään, joka valitsi vankeja kaasukammioihin tai siirrettäviksi Uckermarkin keskitysleiriin.
Lähestyvän puna-armeija pelossa Ravensbrück evakuoitiin kuolemanmarssilla, jonka jälkeen Bösel aviomiehineen pakeni leiristä. Brittijoukot pidättivät hänet myöhemmin. Bösel joutui oikeuteen leirin muiden SS-naisten, kuten Margarete Mewesin ja Dorothea Binzin, kanssa. Ravensbrück-oikeudenkäynnit käytiin joulukuun 1946 ja helmikuun 1947 välisenä aikana Hampurissa. Oikeus totesi Böselin syylliseksi vankien huonoon kohteluun, murhiin ja valitsemisiin kaasukammioihin. Hänet tuomittiin kuolemaan ja hirtettiin yhdessä Elisabeth Marschallin kanssa kello 9:55 3. toukokuuta 1947.
FOMA

FOMA (engl. Freedom of Mobile multimedia Access) on Japanin NTT DoCoMon kehittämä W-CDMA-pohjainen 3G-standardi ja sen markkinointinimi.  FOMA lanseerattiin vuonna 2001 maailman ensimmäisenä kaupallisena 3G-palveluna.
Teoreettiset nopeudet ovat 384 kbit/s—2 Mbit/s.[lähde? ] Puhelimilla voidaan siirtää liikkuvaa kuvaa.
FOMA ei aluksi ollut yhteensopiva UMTS:n kanssa, mutta NTT DoCoMo suoritti vuoden 2004 aikana laajamittaiset verkon päivitystyöt, joiden ansiosta täysi UMTS-yhteensopivuus saatiin toteutettua.
Korkean nopeuden versio pystyy 7,2 Mbit/s nopeuteen.
Essi Kausalainen

Essi Kausalainen (s. 1979) on suomalainen performanssi- ja kuvataiteilija, jonka teosten keskeisiä teemoja ovat muun muassa lajienvälinen kommunikaatio, kasvit ja kasvitiede, sienirihmastot sekä erilaiset yhteistyön ja yhdessäolon muodot. Kausalainen toteuttaa teoksia mm. esitysten, videon, tekstiilin, tekstin ja äänen keinoin.
Taiteellinen toiminta

Kausalainen rakentaa teoksistaan usein seremoniallisia tiloja ja tapahtumia, jotka tutkivat olentojen ja asioiden monimutkaista yhdessäoloa. Kanssaesiintyjinä teoksissa onkin ollut paitsi ihmisiä, myös kasveja, kiviä ja esineitä. Nykytaiteen museo Kiasman tilaustyönä vuonna 2024 toteutetussa teoksessa Hän vihelsi ja kulki huoneesta huoneeksi pääosassa ovat näyttelyvalvojat, jotka valitsevat ja ottavat käyttöönsä Kausalaisen teokseen valmistamia esineitä.
Kausalainen on tehnyt teoksissaan yhteistyötä toisten taiteilijoiden ja muusikoiden, mutta myös tieteentekijöiden kanssa. Esimerkiksi kasviajattelua käsitelleessä teoksessa Volatile Signals (2014) Nykytaidetila Titanikissa Kausalainen työskenteli yhdessä kasvibiologi Matthew Robsonin kanssa. Kasvitutkimuksen ja -filosofian lisäksi pitkäkestoinen performanssi-installaatio ammensi vaikutteita feministisestä tieteentutkimuksesta, kvanttiteoriasta ja Zen-runoudesta. Hakeutumisessa dialogiin tieteentekijöiden kanssa on taustalla Kausalaisen pyrkimys kehittää taiteellista praktiikkaa, jossa ruumiillinen ja aistinvarainen tieto saa tukea toisenlaisista tietämisen tavoista. Hänen mukaansa tiede ja taide ovat erilaisia tapoja artikuloida havaintoja; niiden kielet poikkeavat toisistaan. Yhtenä kiinnostuksen kohteena Kausalaisen taiteellisessa työskentelyssä on ollut juuri kommunikoinnin ja vuorovaikutuksen tutkiminen.
Kausalaisen teokset juhlistavat tieteen tarinoita ja kertovat hämmästyttäviä faktoja erilaisista olennoista. Luonnontiede ja tutkiminen ovat aiheena myös Kausalaisen Tutkijat-esitystrilogiassa, jonka ensimmäinen osa Barbara ja häntä esitettiin Espoon Tapiolassa vuonna 2023. Innoituksen lähteenä kokeellisessa esityksessä toimi maissin perimää tutkineen sytogenetiikan uranuurtaja Barbara McClintockin (1902-1992) työ, josta McClintock sai tunnustusta kuitenkin vasta vuosikymmeniä myöhemmin. Tutkijat-trilogian toinen osa on Margulis ja muta, joka toteutetaan Pohjoismaisena yhteistyönä.
Turussa vuonna 2023 esitetty The Fossil Record on osa Kausalaisen yhteistyötä chicagolaisen Every House Has a Door -taiteilijaryhmän kanssa ja samalla osa laajempaa Carnival of the Animals -esitysprojektia, joka perustuu ranskalaisen Camille Saint-Saënsin vuonna 1886 säveltämälle 14-osaiselle sävellykselle Eläinten karnevaali. Carnival of the Animals -esitysprojektin jokainen osa esittelee sukupuuttoon kuolleen eläinlajin.
Vuodesta 2010 alkaen Kausalainen on pitänyt yksityisnäyttelyitä mm. Helsingissä, Turussa ja Malmössä, ja osallistunut yhteisnäyttelyihin mm. Suomessa, Ruotsissa, Yhdysvalloissa, Espanjassa ja Latviassa. Performansseja ja kokeellisia esityksiä hän on esittänyt vuodesta 2014 lähtien. Vuonna 2015 Kausalainen työskenteli residenssissä Wysing Arts Centre -taidekeskuksessa Cambridgessa. Vuosina 2019-2020 hän toimi kutsutaiteilijana Koneen säätiön ylläpitämässä Saaren kartanon residenssissä Mynämäellä.
Opinnot

Kausalainen on opiskellut performanssia ja esitysteoriaa Turun Taideakatemian Performanssitaiteen koulutusohjelmassa (Crossing Borders in Performing Arts) vuosina 1999-2003 ja Helsingissä Taideyliopiston Teatterikorkeakoulussa vuosina 2005-2007.
Teoksia

Hän vihelsi ja kulki huoneesta huoneeksi (Helsinki, 2024)
The Fossil Record (2023)
Broken Aquarium (Chicago, 2022)
My Name is Monstera (2019)
Untitled (Symbiosis) (2016)
Volatile Signals (2014)
Mindles mastery (2013)
Tunnustukset

Vuoden 2023 espoolainen ammattitaiteilija
Kirjallisuutta

Taru Elfing: "Writing with Fungi, Contagious", in Katja Hilevaara & Emily Orley (eds.): The Creative Critic. Writing as/about Practice. London: Routledge, 2018.
Aino Frilander: "Kiasman uusi näyttely tekee salivahdeista teoksen tähtiä", Helsingin Sanomat 12.1.2024.
Suvi Satama: "Turun performanssifestivaalin avajaisteos kutsui elollisten ja elottomien olentojen välisille rajapinnoille aistikkaita hetkiä tarjoten",Turun Sanomat 6.9.2023.
Riikka Niemelä: "Kasviviestintää ja queer-teorioita", Turun Sanomat 4.10.2014.
Aiheesta muualla

Kausalaisen kotisivut
Kausalaisen teoksia Kansallisgallerian kokoelmissa.
Esilääke

Midatsolaamiampulleja. Midatsolaamia voidaan käyttää leikkauksen esilääkityksenä potilaan rauhoittamisessa
Esilääke taikka esilääkitys tarkoittaa yleensä sellaista lääkinnällistä toimenpidettä, joka yhdistyy edeltävästi johonkin tehtävään hoitotoimenpiteeseen kuten leikkausoperaatioon. Myös joihinkin tutkimustoimenpiteisiin saatetaan esilääkkeen antaminen liittää. Jotkin invasiiviset tutkinnalliset toimenpiteet (kuten esim. lannepisto eli lumbaalipunktio, sekä luuydinpunktio: sekä aspiraatiossa että luuydinbiopsiassa) saattavat pelottaa tutkittavaa erityisen paljon. Lasten kohdalla tällöin käytetäänkin yleensä nukutusta koko toimenpiteen ajaksi. Aiemmin ei näin olla menetelty. Nykyään pyritään kaikkea lasten tutkimuksiin ja hoitoihin liittyvää traumatisoitumista paljolti välttämään, sillä seuraamuksena saattaisi koitua psyykkisiä ongelmia traumojen seuraamuksena. Nämä voivat olla myöhemmin hankalasti hoidettavia.
Yksi tärkeimpiä esilääkinnällisiä hoitoindikaatioita on kipushokin ehkäisy. Sellainen saattaa liittyä esim. olkanivelen treponaatioon, eli sijoiltaan nivelkuopasta pois luiskahtaneen nivelen takaisin paikoilleen asettamiseen. Ilman minkäänlaista kivunlievitystä, on myös tajunnan menettäminen mahdollista tässä yhteydessä.
Tavanomaisin hoitokäytäntöihin liittyvä esimerkki lienee, jonkin sedatiivin eli rauhoitteen antaminen ennen lääkinnällistä leikkausta. Sedatiiveja voidaan antaa myös joitain kivulloisia hoito- taikka tutkimuksellisia toimenpiteitä edeltävästi, varsinkin mikäli potilas on kovin pelokas. Eräitä kaikkein yleisimpiä esilääkkeitä lienevät bentsodiatsepiinit, joita on pidetty verraten monikäyttöisinä, sekä kohtalaisen hyvin siedettynä. Ko. lääkkeellä ei ole todettu olevan yleensä vaarallisia sivuvaikutuksia normaalien hoitoannosten alueella sekä yksistään käytettyinä. Mm. aikaisempiin esilääkeaineisiin, kuten barbituraatteihin  verraten, on bentsodiatsepiinien terapeuttinen leveys huomattavan paljon suurempi. Näitä saatetaan käyttää myös lihasrelaksantteina.
Joskus voidaan käyttää erillistä EMLA-puudutelaastaria. Se sisältää ihoa puuduttavia aineita, lidokaiinia sekä prilokaiinia. EMLA:a voidaan käyttää pistoskammoisille lapsille. EMLA-laastari asetetaan paikoilleen n. 1-2 tuntia ennen tehtävää injektiota. Kun puudute on alkanut vaikuttaa riittävässä määrin, voidaan laastari poistaa ja pistos antaa. Ihon on oltava ehjä, kun laastari kiinnitetään ja pistos tehdään laastarin peittäneelle kohdalle. Useimmiten kysymyksessä on joko rokotteen antaminen, taikka verikokeen ottaminen.
Hammaslääkäri voi sivellä ennen varsinaista hoitotoimenpidettä, erillistä pintapuudutetta ienten alueelle. Pintapuudute saattaa olla pahalta maistuvaa. Tämä lienee sen ainoa varjopuoli, esim. vahingossa tapahtuvaa puutuneen alueen puremista lukuun ottamatta.
Tämä käytäntö voi edeltää esim. varsinaista puuduteaineen injektointia hampaanpoiston yhteydessä. Erityisen kipuherkät potilaat saattavat pyytää tätä myös hampaan paikkauksen, taikka hampaan hionnan yhteydessä.
Aiheesta muualla

http://www.laakeinfo.fi/Medicine.aspx?m=1088&d=18003&i=ASTRAZENECA_EMLA_EMLA+laastari%2C+ilman+resepti%C3%A4
Elliott Gould

| Elliott Gould |
| --- | --- |
 Gould vuoden 20. kesäkuuta 2009 The 1 Second Film
Henkilötiedot
Koko nimi:  Elliott Goldstein
Syntynyt: 29. elokuuta 1938 (ikä 86)  Brooklyn, New York, New York, Yhdysvallat
Ammatti:  näyttelijä
Puoliso:  Barbra Streisand (aviol. 21.03 1963, ero 09.07 1971), 1 lapsi Jennifer Bogart (aviol. 08.12 1973, ero 05.10 1975), 2 lasta Jennifer Bogart (aviol. 09.06 1978, ero 18.04 1979)
Näyttelijä
Taiteilijanimet:  Elliot Gould
Aktiivisena:  1964–
Merkittävät roolit:  Jack Geller (Frendit) Reuben Tishkoff ("Ocean’s Eleven – korkeat panokset, Ocean’s Twelve, Ocean’s Thirteen")
Palkinnot
 Golden Laurel (1971, 1971, kolmas)   NSFC-palkinto (1992, kolmas)   NYFCC Award (1969, toinen) 
Aiheesta muualla
IMDb 
Elonet
Elliott Gould (oikealta nimeltään Elliott Goldstein, s. 29. elokuuta 1938 Brooklyn, New York, New York) on yhdysvaltalainen näyttelijä ja Oscar-ehdokas. Hän tuli tunnetuksi 1970-luvulla, jolloin hän näytteli pääroolia useissa Hollywood-elokuvissa. Tämän jälkeen hän on jatkanut esiintymistä sivuosissa. Hän on esittänyt sivuosaa esimerkiksi Frendeissä esittäen Jack Gelleriä, Rossin ja Monican isää. On myös näytellyt elokuvassa Capricorn yksi.
Elämäkerta > Nuoruus

Gould syntyi juutalaiseen perheeseen Brooklynissa New Yorkissa. Hänen alkuperäinen nimensä on Elliott Gouldstein. Hänen äitinsä Lucille myi tekokukkia kauneuskaupoille, hänen isänsä Bernard Goldstein teki töitä vaateliikkeessä.
Elämäkerta > Yksityiselämä

Gould on sanonut olevansa "identiteetiltään syvästi juutalainen". Hän on ollut naimisissa kolme kertaa, kaksi niistä saman naisen kanssa: Avioliitostaan Barbra Streisandin kanssa (1963–1971) hänellä on yksi lapsi, näyttelijä Jason Gould. Seuraavista avioliitoista Jennifer Bogartin kanssa (1973–1976 ja 1978–1979) hänellä on kaksi lasta.